गुवाहाटी, 22 आगष्ट, 2022: लक्षिमपुर मेडिकेल कलेजआव CT SCAN खालामग्रा सानै सुबुंखौ पुलिसआ हमदों ।  दासान्दि घुष लानायनि दायाव हमजादों गुबुन गुबुन बिबानगिरिफोरा ।  बेबादि समावनो लक्षिमपुर मेडिकेल कलेजआव नुजाथिदों मोनसे सोमोनांथाव जाथाइ ।  लक्षिमपुर मेडिकेल कलेजनि सानै मावफारियाआ बेरामिनि CT SCAN खालामखांनायनि उनाव रां बिदोंमोन ।  जेराव सानै बेरामिफोरा बिपिएल कार्डनि जोहै फाहामथाइ लानो फैदोंमोन ।  सानै टेक्नेसियान मावफारिया DHARJIYA BURAGOHAIN आरो TULTUL DAS खौ आयेननि बेरेखा हाबा मावनायनि दायाव पुलिसआ हमनानै लांबाय ।  मिथिनो मोननाय बादिब्ला, हमजानाय सानै सुबुंआ हेमलता शइकिया आरो उर्मिला दास मुंनि बेरामिफोरनिफ्राय सासेयाव 1600 रां दाबि खालामदोंमोन ।  मख’नो गोनांदि, जाथाइखौ खौरांगिरिफोरनो खौरां हरनो नागिरनायाव बिसोरो रांखौ उर्मिलानो गथायफिन्दोंमोन ।  जाथाइया सोरांआव फैनायनि उनाव सानैबो मावफारियाखौ साख्रिनिफ्राय बोख्लायबाय । 